**Moppirata 2017**

Sinituote ja Marttaliitto käynnistävät Suomen juhlavuoden 2017 kunniaksi Moppirata –kiertueen. Yhdessä tarjoamme siivoustyöpajoja, joiden tavoitteena on opettaa siivoustaitoja 4. luokkalaisille. Kursseja järjestetään valtakunnallisesti ympäri Suomea syyslukukaudella 2017.

Moppirata on yhden oppitunnin mittainen toiminnallinen tuokio, joka tukee niin laaja-alaisia osaamiskokonaisuuksia, kun kotitaloudenkin sisältöalueita, uuden opetussuunnitelman suuntaisesti. Laaja-alaiseen osaamiskokonaisuuteen sisältyy oppilaiden arjen taitojen kehittäminen ja oppimisympäristön siisteydestä huolehtiminen. Aihealueeltaan se sopii sisällytettäväksi esimerkiksi kotitalousopetukseen, jossa vuosiluokilla 3-6 on mahdollista harjaannuttaa itsenäistä toimintaa erilaisissa kotiin liittyvissä tehtävissä. Täten tuokion teema kodin siivous, tukee juuri tätä aihealuetta.

Työpajojen käytännön toteutuksesta vastaa valtakunnallinen riippumaton neuvontajärjestö Marttaliitto. Työpajat on mahdollista toteuttaa kaikkien Marttapiirien alueiden kouluissa läpi koko maan. Oppilaat saavat osallistumisesta palkinnoksi mopin, innostamaan kotitöiden jatkamista kotona. Koti on paras paikka harjoitella kotitöitä. Kun lapset otetaan mukaan kodin askareisiin, opitaan samalla arjen hallinnan taitoja ja vastuullisuutta. Haluamme juhlavuonna tukea näiden taitojen oppimista.

**Oma koulu mukaan?**

Olisimme halukkaita järjestämään Moppirata-toimintatuokion teidänkin koulussanne. Jos olette kiinnostuneita, ottakaa yhteyttä (yhteystiedot ovat alla). Ilmoittautumalla nopeasti, parannatte koulunne mahdollisuuksia päästä mukaan. Voimme sitten yhdessä sopia aikataulusta ja muista järjestelyistä.

Martta toimittaa koulun yhteystiedot Sinituotteelle, joka toimittaa tuokiossa käytettävät siivousvälineet ja muun materiaalin suoraan kouluunne. Siivousvälineet jäävät kouluunne opetuskäyttöön. Sinituote lahjoittaa kaikille osallistuneille mopin, lapsille sopivassa koossa.

Luokanopettaja voi jakaa oppilaiden palkinnot parhaaksi katsomallaan tavalla. Luokanopettaja tulee saamaan tarkemmat ohjeistukset, mutta pääpiirteittäin toimintatuokio ei tule vaatimaan luokanopettajalta juurikaan toimia etukäteen ja itse toimintatuokiossa opettajan rooli on toimia lähinnä avustajana.

Martta valmistelee tuokion etukäteen koulun tiloissa. Tuokion alussa näytetään YouTube-video, jossa esiintyy tubettaja. Tätä varten koulun puolesta tarvitaan valmiiksi ainoastaan laite (smartboard tai muu vastaava) videon toistamiseen. Tarvittaessa video voidaan toistaa myös tietokoneen/tablettien kautta.

Oppilaiden vanhempia olisi hyvä tiedottaa etukäteen tulevasta työpajasta. Luokanopettajalle annetaan tästä tarkempi ohjeistus.

Ottakaa yhteyttä alla olevaan sähköpostiosoitteiseen, jos koulunne haluaa ottaa tämän lahjan vastaan.

**Yhteystiedot:**

|  |  |
| --- | --- |
| Vapaaehtoinen | Piiri |
| Etunimi Sukunimi | Etunimi Sukunimi |
| Sähköposti | Sähköposti |
| Puhelinnumero | Puhelinnumero |

Valtakunnallisesta hankkeesta vastaa:

Marttaliitto Sinituote

Teija Jerkku Johanna Hamro-Drotz

teija.jerkku@martat.fi johanna.hamrodrotz@sinituote.fi